प्रेमचंद के साहित्यिक जीवन का आरंभ १९०१ से हो चुका था पर उनकी पहली हिन्दी कहानी सरस्वती पत्रिका के दिसम्बर अंक में १९१५ में सौत नाम से प्रकाशित हुई और १९३६ में अंतिम कहानी कफन नाम से प्रकाशित हुई। 
प्रेमचंद के लेख 'पहली रचना' के अनुसार उनकी पहली रचना अपने मामा पर लिखा व्‍यंग्‍य थी, जो अब अनुपलब्‍ध है। उनका पहला उपलब्‍ध लेखन उनका उर्दू उपन्यास 'असरारे मआबिद' है। प्रेमचंद का दूसरा उपन्‍यास 'हमखुर्मा व हमसवाब' जिसका हिंदी रूपांतरण 'प्रेमा' नाम से १९०७ में प्रकाशित हुआ। इसके बाद प्रेमचंद का पहला कहानी संग्रह "सोज़े-वतन" नाम से आया जो १९०८ में प्रकाशित हुआ। देशभक्ति की भावना से ओतप्रोत होने के कारण इस पर अंग्रेज़ी सरकार ने रोक लगा दी और इसके लेखक को भविष्‍य में इस तरह का लेखन न करने की चेतावनी दी। इसके कारण उन्हें नाम बदलकर लिखना पड़ा। 'प्रेमचंद' नाम से उनकी पहली कहानी "बड़े घर की बेटी" ज़माना पत्रिका के दिसम्बर १९१० के अंक में प्रकाशित हुई। मरणोपरांत उनकी कहानियाँ "मानसरोवर" नाम से ८ खंडों में प्रकाशित हुईं। 

१९२१ में उन्होंने [[महात्मा गांधी] के आह्वान पर अपनी नौकरी छोड़ दी। कुछ महीने [[मर्यादा (पत्रिका)|मर्यादा]] नामक पत्रिका का [[संपादन]] भार संभाला, छह साल तक [[माधुरी पत्रिका|माधुरी]] नामक पत्रिका का संपादन किया, १९३० में बनारस से अपना मासिक पत्र [[हंस (संपादक प्रेमचंद)|हंस]] शुरू किया और १९३२ के आरंभ में [[जागरण साप्ताहिक|जागरण]] नामक एक साप्ताहिक और निकाला। उन्होंने [[लखनऊ]] में [[१९३६]] में अखिल भारतीय प्रगतिशील लेखक संघ के सम्मेलन की अध्यक्षता की। उन्होंने मोहन दयाराम भवनानी की [[अजंता सिनेटोन कंपनी]] में कहानी-लेखक की नौकरी भी की। १९३४ में प्रदर्शित "[[मज़दूर (१९३४ फ़िल्म)|मजदूर]]" नामक फिल्म की कथा लिखी और कॉन्ट्रेक्ट की साल भर की अवधि पूरी किये बिना ही दो महीने का वेतन छोड़कर बनारस भाग आये। उन्‍होंने मूल रूप से हिंदी में १९१५ से कहानियां लिखना और १९१८ (सेवासदन) से उपन्‍यास लिखना शुरू किया।

पुरस्कार व सम्मान
प्रेमचंद के जीवन संबंधी विवाद
साहित्यिक जीवन
अनुवाद